- Hindi News
- National
- कौंतरपुर में पुलिस की रेड, अवैध माइनिंग करती आठ जेसीबी छोड़कर भागे करिंदे
कौंतरपुर में पुलिस की रेड, अवैध माइनिंग करती आठ जेसीबी छोड़कर भागे करिंदे
जीएममाइनिंग की शिकायत पर पुलिस ने गांव कौंतरपुर के पास रेड कर खड्ड में माइनिंग करती 8 पोकलैंड जेसीबी जब्त की हैं। पुलिस ने जेसीबी के अज्ञात मालिकों के खिलाफ थाना सदर में मामला दर्ज कर जेसीबी मालिकों का पता लगाने की छानबीन शुरू कर दी है।
डीएसपी सिटी गुरप्रीत सिंह ने जानकारी देते हुए बताया कि जीएम-कम-माइनिंग अफसर पठानकोट की ओर से उन्हें लिखित में कंप्लेंट मिली थी कि गांव कौंतरपुर में कुछ लोग अवैध माइनिंग कर रहे हैं। इस पर थाना सदर एसएचओ कुलविंद्र सिंह, माइनिंग अफसर गगन और इंस्पेक्टर शिव दयाल ने अपनी टीम सहित शुक्रवार को सुबह 6 बजे गांव कौंतरपुर में छापेमारी की। उन्होंने वहां देखा कि 8 पोकलैंड मशीनें अवैध माइनिंग कर रही थीं। हालांकि जेसीबी के ड्राइवरों ने दूर से पुलिस की टीम को आते देखा तो वे वहां से फरार हो गए। पर पुलिस ने 8 जेसीबी को जब्त कर लिया है। डीएसपी सिटी गुरप्रीत सिंह ने बताया कि मशीनें जब्त कर माइनिंग एक्ट के तहत अज्ञात लोगों के खिलाफ मामला दर्ज कर लिया गया है। उन्होंने कहा जिस जमीन पर माइनिंग की जा रही थी, उनके मालिकों और जिन क्रशर वालों की मशीनें अवैध खनन करने में लगाई गई थी, उनका पता लगाकर जल्द उनके खिलाफ भी बनती कार्रवाई की जाएगी।
चक्की से पोकलैंड जेसीबी को जब्त करते पुलिस कर्मचारी।
tgl_Latn sot_Latn hin_Deva hin_Deva hin_Deva hin_Deva bho_Deva